Արարողության սկզբում «Ոսկե ծիրան» միջազգային կինոփառատոնի մասնակիցներին և հյուրերին համայն հայության հոգևոր կենտրոնում ողջունեց Գերաշնորհ Տ. Նաթան արքեպիսկոպոս Հովհաննիսյանը` ուրախությամբ անդրադառնալով կինոփառատոնի արձանագրած հաջողություններին, տարեցտարի մասնակիցների թվի ավելացմանն ու աշխարհագրական տարածքի ընդլայնմանը: Սրբազան Հայրն ընդգծեց այն կարևոր առաքելությունը, որ կինոն ունի մարդու հոգևոր կյանքի զարգացման գործում, որի առաջամարտիկներից և քարոզիչներից է նաև կինոարվեստի նվիրյալ տիար Քշիշտոֆ Զանուսսին: